A 2000-es U19-es Ázsia-bajnokságon négy gólig jutott a kínai korosztályos válogatott színeiben és szerepelt a 2001-es ifjúsági labdarúgó-világbajnokságon is. Teljesítményére a felnőtt válogatott szövetségi kapitánya, Bora Milutinović is felfigyelt és meghívta a nemzeti csapat keretébe. Részt vett a 2002-es világbajnokságon is. 2010. február 10-én a tokiói Ajinomoto stadionban 3-0 arányban legyőzte Dél-Korea csapatát, ezzel pedig megtörte a 32 éve, 1978 óta tartó nyeretlenségi szériáját riválisa ellen. A találkozó egyik legjobbja Csü Po volt, aki gólt ugyan nem szerzett, de mindegyik találatban kulcsszerepet játszott. Szerepelt a 2011-es Ázsia-kupán és bár 2001 valamint 2011 között 78 alkalommal lépett pályára a válogatottban sérülések és egyéb okok miatt állandó helyet nem tudott kiharcolni magának a csapatban. Nem hívták meg a 2004-es Ázsia-kupán szereplő válogatottba sem, a 2007-es tornát pedig sérülés miatt kellett kihagynia.